Publication: Magyar Közlöny
Issue: MK-2002-15 (Year: 2002, Number: 15)
Era: 1990-2004
Section: 
Paragraph Index: 8

5. Cikk A gyakornokok a fogadó országban felmerülõ költségeik fedezéséhez elégséges bért kapnak a munkaadótól, amely legalább olyan értékû, mint a fogadó ország azonos körülmények között dolgozó állampolgárainak bére. A kettõs adóztatás elkerülésére hivatott hatályos rendelkezések fenntartása mellett, a gyakornokok azon jövedelmének adóztatása, amelyet a fogadó államban végzett fizetett tevékenységük után kapnak, ezen állam adózási törvényei szerint történik. A gyakornokok azonos bánásmódot élveznek a fogadó ország állampolgáraival, a munkafeltételek és a munkaegészségügyre vonatkozó törvények, jogszabályok és bevett szokások alkalmazása terén. A fogadó állam hatályos társadalombiztosítási törvényeinek rendelkezései a gyakornokra és munkaadóikra egyaránt vonatkoznak. Az utazási költségek — a fogadó vállalattal való eltérõ megállapodás hiányában — a gyakornokokat terhelik.

Source: https://magyarkozlony.hu/hivatalos-lapok/ce28ec7b19f9eab2a6a5824442a7e6d0c0d587d9/dokumentumok/f0f3609ecfd36fd87b58fe57f08469a8257d845d/letoltes